Angèle

D’ **Angèle**  (aigentlig d’ *Angèle Joséphine Aimée Van Laeken*; * 3. Dezamber 1995 z’ Uccle/Ukkel, Regioon Brüssel-Hàuiptschtàdt) ìsch a frànzeeschschproochiga belgischa Sangera-Liadermàchera, Müüssikànta, Müüssikproduzänta, Schàuischpìelera un Modäll. Ìhra Liadschtiil ìsch Chanson un Pop. Ìhr äärscht Àlbum *Brol*, vum Joohr 2018, ìsch zwaifàch Diàmàntschàllplàtta-n-ìm Frànkrììch worra; ìm Lànd ’s ìsch s’ maischtverkàuifta-n-Àlbum ìm Joohr 2019 gsìì. Ànna 2021 ìsch ìhr zwait Àlbum *Nonante-Cinq* ärschìena.

## ìhra Laawa
D’ Angèle Van Laeken ìsch àm 3. Dezamber 1995 z’ Uccle/Ukkle bii dr belgischa Hàuiptschtàdt Brüssel uff d’ Walt kumma. Sa ìsch d’ Tochter vum Sanger Marka un vu dr Schàuischpìelera Laurence Bibot, wo zamma s’ Müüssikdüatt Monsieur et Madame bìldet hann. Sa ìsch d’ Schwaschter vum Rapper Roméo Elvis.

Uffgwàcksa-n-ìsch d’ Angèle ìsch z’ Linkebeek, era fläämischa Gmainda ìm süüdliga Vorort vu Brüssel. Schun ìn ìhra Kìnderjoohra hàt sa Piano gschpìelt. Sa ìsch z’äärscht ìn a kàthoolischa Schüal gànga, un drnooh ìn d’ Decroly-Schüal, wu sa a Üüssbìldung noh dr Reformpedàgoogik bikumma hàt. Därt hàt sa Kunscht glehrt. Schpeeter ìsch sa ìn a Jazz-Schüal gànga un ìsch Mìtglìed ìm Band vun ìhrem Vàtter worra. Ìhra äärschta Konzärta hàt sa ìn Brüsseler Cafés gaa. 

## ìhra Müüssikkàrriar
### äärschta Schrìtta
Ànna 2015 hàt d’ Angèle uff soziààla Nätzwark ìhra äärschta Cover-Wärsioona vu Liader veräffentligt. Sa ìsch ànna 2016 bekànnt worra mìt’ra Cover-Wärsioon vum Dick Annegarn siim Liad *Bruxelles*, so wia mìt kurza Liad- un Hümorvideos uff Instagram. Ànna 2017 hàt sa àls Iifiahrungskìnschtlera-n-uff da Konzärta vum frànzeesch-kubàànischa Band Ibeyi un vum belgischa Rapper Damso gsunga.

### s’ äärscht Àlbum ''Brol'' un äärschta Tournee (2018–2020)

Ìn dr Angèle ìhra äärschta Sìnggel, *La Loi de Murphy* ìsch àm Andsjoohr 2017 üüssagànga. Uff YouTube ìsch s’ Video mehrera Millioona Mol glüagt worra. Ìm Janner 2018 ìsch ìhra zwaita Sìnggel, *Je veux tes yeux*, veräffentligt worra. Baida Müüssikvideos hàt d’ belgischa Fotogrààfin Charlotte Abramow dräijt. 

Ìm Mai 2018 hàt d’ Angèle zamma mìt’m Rapper MC Solaar ìhr äärscht Konzärt z’ Pàriis gaa, àm Theàter Le Trianon. Därt hàt sa ìm MC Solaar sii Liad *Victime de la mode* gsunga. Doo druff ìsch sa uff mehrera Summer-Faschtschpìeler ìm Belgia, ìm Frànkrììch un ìn dr Schwiiz z’ sah gsìì, wia-n-uff Les Ardentes, ìn Dour,, uff Garorock, Rock Werchter,, un Les Vieilles Charrues. Drnooh hàt sa wittera Bekànntnhait ghàà, wu sa ìm Jüüni 2018 ìm Liad *Silence* vum Damso siim Àlbum Lithopédion z’ loosa gsìì-n-ìsch. Kurz schpeeter ìsch ìhra drìtta Sìnggel *La Thune* ärschìena.

Ìm Jüüli 2018 hàt d’ Angèle ìhr äärscht Àlbum *Brol* ààkìndigt. D’ Lischta vu da Liader uff’m Àlbum hàt d’ Sangera-n-ìm nachschta Monet uffgdäckt. S’ Àlbum ìsch àm 5. Àuigscht 2018 üüssagànga, àm gliicha Tààg wia-n-ìhra viarta Sìnggel *Tout oublier*, wo sa zamma mìt ìhrem Brüader uffgnumma hàt. S’ Àlbum hàt unmìttelbàr a groosser Ärfolg ghàà, un d’ Angèle ìsch ìn mehrera frànzeescha Farnsahsandunga-n-iiglààda worra, wia-n-ìn dr Müüssiksandung *Taratata* àm 27. Oktoower. Ìm Nowamber 2018 hàt sa ìn’ra Unterhàltung fìr d’ Websitta vu *Télérama* gsajt, àss noch vìel Gschlachtsbenoohtailigung ìn dr Müüssik ìsch. Vìel Litt hatta nìt ààgnumma, àls sa àls Fràui ìhra aigena Liader gschrìewa un komponiart hàt. Àm 5. Dezamber 2018 ìsch s’ Àlbum *Brol* ìm Frànkrììch Plàtin-Schàllplàtta worra, mìt mehr àss 100.000 verkàuifta Schàllplàtta. Ìm Septamber 2019 ìsch’s ìm Lànd mehr àss 500.000 Mol verkàuift worra un ìsch àlso Diàmànt-Schàllplàtta worra.

Àm 14. Àwrìl 2019 hàt d’ Angèle s’ Video vum Liad *Balance ton quoi* veräffentligt, wu sa geega Gschlachtsbenoohtailigung gsunga hàt. Àm 15. Jüüni 2019 hàt sa àn dr Farnsahsandung *La Chanson de l’année* („S’ Liad vum Joohr“) uff TF1 mìtgmàcht, wu sa ìhra Sìnggel *Tout oublier* gsunga hàt. Witterscht hàt sa ìm Àuigscht 2019 àn da Faschtschpìeler Festival du roi Arthur ìn dr Bretagne gsunga. Àm 8. Septamber hàt sa s’ Video vum Liad *Flou* veräffentligt., un àm 10. Oktoower 2019 ìsch ìhr Liad *Perdus* ärschìena. S’ Liad ìsch àui uff dr Àlbum-Wìederüüsgààb *Brol, la suite* z’ loosa, wo-n-àm 8. Nowamber 2019 üüssagànga-n-ìsch. Uff dara-n-Üüssgààb ìsch àui d’ näija Sìnggel *Oui ou non* gsìì. Ìm Müüssikvideo hàt d’ Angèle mehrera Reklàma pàrodiart. Àm naachschta Tààg ìsch d’ Sangera mìt zwai NRJ Music Awards üüsszaichent worra: ìn dr Kàtegorii „Frànzeeschschproochiga wiibliga Kìnschtlera“ un „Frànzeesch Liad vum Joohr“ fìr d’ Sìnggel *Tout oublier*.

Vu 2018 bis 2020 hàt d’ Angèle ìhra äärschta Tournee gmàcht, wo *Brol Tour* ghaissa hàt. Gsunga hàt sa ìm Belgia, ìm Frànkrììch, ìn dr Schwiiz, ìn da Verainigta Schtààta un ìm Kànàdà. Àm 13. Dezamber 2019 hàt sa zem äärschta Mol àm Centre Bell gsunga, dr greeschta Konzärthàlla z’ Montréal ìm Québec.

Ànna 2020 hàt d’ Angèle zamma mìt dr londonischa Sangera Dua Lipa s’ Liad *Fever* gsunga. Waga dr COVID-19-Waltversöichung hann baida Sangera s’ Liad ìn ìhra jewilliga Schtüdio müassa uffnamma..

### s’ zwait Àlbum ''Nonante-Cinq'' ànna 2021
Ìm Oktoower 2021 ìsch ìn dr Angèle ìhra Sìnggel *Bruxelles je t’aime* üüssagànga. D’ Sangera hàt àui verkìndigt, àss ìhr zwait Àlbum *Nonante-Cinq* àm 10. Dezamber 2021 ärschiina wurd. Schliasslig ìsch s’ Àlbum àm 3. Dezamber 2021, àm Angèle ìhrem Geburtstààg, veräffentligt worra. D’ friahja Veräffentligung ìsch a Ìwwerràschung gsìì, dänn d’ Angèle hàt sìe numma zwai Schtunda vorhar uff Instagram ààkìndigt ghàà. Schpeeter ìm gliicha Tààg ìsch s’ Video vum Liad *Démons* üüssagànga, wo zamma mìt’m belgischa Rapper Damso dräijt worra-n-ìsch.

Zwìschem Andsjoohr 2021 un em Ààfàngsjoohr 2022 ìsch d’ Angèle d’ Kìnschtlera, wo-n-uff da frànzeeschschproochiga belgischa Radiosander àm hüüfigschta z’ loosa gsìì-n-ìsch, naawa-n-em Stromae un Lost Frequencies; zamma hann d’ dräi Kìnschtler äbb 25 Prozant vu dr Üüssschtrààhlungszitt vu dara Radiosander üüssgmàcht.

## Kàrriar ìm Kiino
Ìm Kiino ìsch d’ Angèle z’äärscht Synchroonschprachera gsìì. Ànna 2019 ìsch sa d’ frànzeescha Schtìmma vu dr Gabby Gabby-n-ìm Ànimàzioonsfilm *Toy Story 4* gsìì. Noh-n-em Tood vu dr Odile Schmitt ìm März 2020 hàt sa d’ Schtìmma vu dr Lola Bunny-n-ìm Film *Space Jam: A New Legacy* ìwwernumma, wo-n-ìm Jüüli 2021 üüssagànga-n-ìsch. Ìn Reààlfilm hàt sa ànna 2021 d’ Rolla vun aina vu da säcks Ààklààgera naawa-n-em Marion Cotillard un em Adam Driver ìm Film Annette.

Àm Farnsah hàt sa ànna 2020 d’ Rolla vu dr Anna ìn dr Seria *La Flamme* naawa-n-em Jonathan Cohen gschpìelt.

Àm 26. Nowamber 2021 ìsch uff Netflix a Belehrfìlm ìwwer dr Angèle ìhra Laawa veräffentligt worra. Ar haisst aifàch *Angèle*.

## ìhra Prìwààtlaawa
Vu 2017 bis 2019 ìsch d’ Angèle d’ Gfährtin vum frànzeescha Tànzmaischter Léo Walk gsìì. Ìm Liad *Perdus* reedet d’ Angèle ìwwer ìhra Bruch.

Ìm Àuigscht 2020 hàt d’ Sangera-n-uff Instagram verkìndet, àss sa bisäxüäll ìsch. Vu Nowamber 2019 bis ànna 2021 ìsch sa d’ Gfährtin vu dr frànzeescha Hümorischta Marie Papillon gsìì.

## Lìteràtüür
* 
* 
* 

## Weblìnks

* Ìn dr Angèle ìhra offiziälla Websitta (frànzeesch)
* D’ Angèle bii Discogs (anglisch)
* D’ Angèle bii AllMusic (anglisch)
* D’ 
* D’ Angèle uff *AlloCiné* (frànzeesch)

## Ainzelnoohwiisa